Steve Hofmeyr se foto-album op sy 50ste verjaarsdag | SARIE
Steve vier vandag sy 50ste verjaarsdag en ons vier al die heel week saam met hom.
Universal Music het vandag ook as 'n verrassing vir Steve 'n nuwe YouTube-kanaal geskep wat sy hele musiekloopbaan volg. Kyk daarna HIER.
Steve het ook dié boodskap met sy aanhangers op Facebook gedeel:
"Op 30 voel ek goed
eerder as vervolg…" (uit Valkuns)
Dêmnation. Kan dit 20 jaar later wees? Op 30 het ek natuurlik vele planne gehad wat ek vanoggend, op my 50ste, van afskeid moet neem. Soos om 'n derde taal te leer, om 'n bodybuilder te word, 'n biljoenêr en 'n wêreld-bekende atleet. Ja, ek's bewus van wonderwerke, maar selfs hulle is in tyd vervang: met die gerusstellende wete dat ek seker vir altyd onseker sal wees oor alles behalwe my kinders en die volume liefde in my lewe. Dat die totaal van my ervaringe net myne is en dat ek die som daarvan is, die goed en minder goed. Dat ek oud genoeg mag word om soos my moeder my kinders te mag sien 50 word en my vrou mag omhels solank ek hierdie arms in die lug kan hou.
Eintlik is ek 'n biljoenêr.
Dankie vir letterlik duisende goeie wense van regoor die planeet. Janine bederf my half simpel. Stormagtige dag hier op Bazaruto eiland maar darem warm. Ek's 50! Hiehaa! Rumatiek en skete! Hiehaa. Brille en pille.Hiehaa. (Hoe de hel vier mens 50?)
Ek's Maandag terug ini tuig.
Kliek hier as jy saam my wil onthou… www.youtube.com/SteveHofmeyrTV
Vandag deel ons van sy foto's wat Steve deur die jare aan SARIE verskaf het.
My ouers, Steve en Carien, op hul troudag, saam met ouma Maddie en oumagrootjie Helen. My ma se ouers het verkies om weg te bly, omdat sy reeds swanger was met my
FOTO: Steve verskaf dié foto aan SARIE vir ons November 2008-uitgawe
My eerste treetjies op Amanzimtoti se strand
Saam met my ouers op Durban se strand. Hier was ek 10 maande oud
Ek, Ma en Goose
Hoërskool was aan Grey-kollege in Bloemfontein
Vir SARIE Desember 2011
In 2005 in Sun City se Superbowl, waar ek saam met Al Debbo "Sonbrilletjies" gesing het. Ek het die verhoog gedeel met mense soos Barbara Ray, Des en Dawn Lindberg en Bobby Angel.
FOTO: Steve verskaf dié foto aan SARIE vir ons Junie 2007-uitgawe
Protes in Pretoria. We are marching to Pretoria vir die behoud van Pretoria se naam in Mei 2005. Ek het 'n kwaai teospraak daar gemaak.